钦定古今图书集成/历象汇编/历法典/第072卷 > 五纬历指八
## 钦定古今图书集成/历象汇编/历法典/第072卷 > 五纬历指八

五纬后论

五纬之理最奥且赜，故各有本指以分解之，又复有
《总论》以合明之，然犹有所未备也，因著为《后论》，以补
其遗，而于奥赜终难穷尽，凡十二章。

《五纬》天各距地第一。

《月离历指》第二十六章求月距地之高，其法有五。又
求太阳距地，其法有三：皆以地半径为度。又各法因
高差。〈亦名视差地半径差等〉或日月交食为本。
《恒星历指》三卷中亦测恒星之远，借用五星之测，略
定土星之高，并亦得恒星在上之高。今因五纬无视
差，

土、木二星甚远，其视差不过数秒。如无差难测，水星常在《蒙》气中，亦不能测。火星或有视差，然不足为测其高之本。说见下。

“欲测其高”，法有二算：或用古图，或用新图，各有《本论》
如左。

《左古图》以地为日月五星恒星，诸天之心，设诸曜，各
居一层，天其厚，内函有小轮。〈亦名岁轮〉各层相切而无空，
又各层上下有两面，下内为凹，上外为凸。

各天之厚，因函小轮，其小轮于地有近有远，如两心
差之理，则各天之厚，为小轮全径及两心差之倍分
数。〈谓分数者盖各有均圈于最高减距高去岁心差之几会〉
图上各天小轮，比本天许小，以指外有两心差数。